ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 79/2558เรื่อง หลักเกณฑ์ เงื่อนไข และวิธีการจัดการกองทุน(ฉบับที่ 22) อาศัยอํานาจตามความในข้อ 14 แห่งประกาศคณะกรรมการกํากับตลาดทุน ที่ ทน. 27/2552เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 91/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน (ฉบับที่ 2) ลงวันที่ 1 ตุลาคม พ.ศ. 2552 และข้อ 17 โดยได้รับความเห็นชอบจากคณะกรรมการกํากับตลาดทุน และข้อ 19(1) และ (6) แห่งประกาศคณะกรรมการกํากับตลาดทุน ที่ ทน.27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552สํานักงานออกข้อกําหนดไว้ดังต่อไปนี้ ข้อ 1 ให้ยกเลิกความในหมวด 5 หลักเกณฑ์เพิ่มเติมของกองทุนรวมเพื่อการเลี้ยงชีพ ข้อ 107 ข้อ 108 และข้อ 109 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน"หมวด 5 หลักเกณฑ์เพิ่มเติมของกองทุนรวมเพื่อการเลี้ยงชีพ ส่วนที่ 1 กองทุนรวมเพื่อการเลี้ยงชีพทุกประเภท ข้อ 107 ในการจัดการกองทุนรวมเพื่อการเลี้ยงชีพ บริษัทจัดการกองทุนรวมต้องจัดให้มีระบบในการตรวจสอบการซื้อหรือขายคืนหน่วยลงทุนของผู้ถือหน่วยลงทุน ข้อ 108 ในการโอนย้ายการลงทุนในหน่วยลงทุนของกองทุนรวมเพื่อการเลี้ยงชีพไปยังกองทุนรวมเพื่อการเลี้ยงชีพอื่น บริษัทจัดการกองทุนรวมต้องโอนเงินลงทุนในหน่วยลงทุนพร้อมด้วยผลประโยชน์ทั้งหมดภายในห้าวันทําการนับแต่วันที่บริษัทจัดการกองทุนรวมได้รับคําสั่งจากผู้ถือหน่วยลงทุนหรือภายในห้าวันทําการนับแต่เกิดเหตุการณ์ตามข้อ 93 หรือวันที่ปรากฏเหตุอื่นใดซึ่งโครงการจัดการกองทุนรวมได้กําหนดเป็นเหตุเลิกกองทุนรวมเพื่อการเลี้ยงชีพ และผู้ถือหน่วยลงทุนได้แสดงเจตนาในการโอนย้ายการลงทุนไว้ในใบจองซื้อหน่วยลงทุนหรือใบคําสั่งซื้อหน่วยลงทุน ข้อ 109 มิให้นําความในข้อ 84 มาใช้บังคับ และห้ามมิให้บริษัทจัดการกองทุนรวมจ่ายเงินปันผลให้แก่ผู้ถือหน่วยลงทุน ข้อ 109/1 ให้บริษัทจัดการกองทุนรวมจัดทําและส่งรายงานเกี่ยวกับการลงทุนในหน่วยลงทุนให้ผู้ถือหน่วยลงทุนที่ขายคืนหน่วยลงทุนตามหลักเกณฑ์และวิธีการที่สมาคมกําหนดโดยได้รับความเห็นชอบจากสํานักงาน ส่วนที่ 2 กองทุนรวมเพื่อการเลี้ยงชีพที่รับโอนเงิน จากกองทุนสํารองเลี้ยงชีพ ข้อ 109/2 ในส่วนนี้ "กองทุนรวมเพื่อการเลี้ยงชีพ" หมายความว่า กองทุนรวมเพื่อการเลี้ยงชีพที่รับโอนเงินจากกองทุนสํารองเลี้ยงชีพ "เงินจากกองทุนสํารองเลี้ยงชีพ" หมายความว่า (1) เงินที่กองทุนรวมเพื่อการเลี้ยงชีพรับโอนจากกองทุนสํารองเลี้ยงชีพ (2) เงินตาม (1) ที่กองทุนรวมเพื่อการเลี้ยงชีพรับโอนต่อเนื่องจากกองทุนรวมเพื่อการเลี้ยงชีพอื่น (3) ผลประโยชน์อันเกิดจากเงินตาม (1) และ (2) "เงินสะสม" หมายความว่า เงินสะสมตามกฎหมายว่าด้วยกองทุนสํารองเลี้ยงชีพ ข้อ 109/3 ให้บริษัทจัดการกองทุนรวมรับโอนเงินจากกองทุนสํารองเลี้ยงชีพมายังกองทุนรวมเพื่อการเลี้ยงชีพได้เมื่อได้รับเอกสารหลักฐานตาม (1) และดําเนินการตาม (2) แล้วดังต่อไปนี้ (1) เอกสารหลักฐานเกี่ยวกับการโอนเงินจากกองทุนสํารองเลี้ยงชีพมายังกองทุนรวมเพื่อการเลี้ยงชีพที่ผู้จัดการกองทุนสํารองเลี้ยงชีพหรือผู้ชําระบัญชีมีหน้าที่ต้องจัดส่งให้กับกองทุนรวมเพื่อการเลี้ยงชีพตามที่กําหนดในประกาศนายทะเบียนกองทุนสํารองเลี้ยงชีพว่าด้วยวิธีการและเงื่อนไขในการโอนเงินจากกองทุนสํารองเลี้ยงชีพไปยังกองทุนรวมเพื่อการเลี้ยงชีพ (2) จัดให้มีเอกสารหลักฐานที่แสดงได้ว่าผู้ลงทุนได้รับทราบคําเตือนเกี่ยวกับการโอนเงินจากกองทุนสํารองเลี้ยงชีพมายังกองทุนรวมเพื่อการเลี้ยงชีพดังนี้ (ก) ในกรณีที่เงินจากกองทุนสํารองเลี้ยงชีพของผู้ลงทุนครบเงื่อนไขเกี่ยวกับกําหนดระยะเวลาซึ่งเป็นผลให้ได้รับสิทธิประโยชน์ทางภาษีแล้ว ผู้ลงทุนจะไม่ได้รับสิทธิประโยชน์ ทางภาษีเพิ่มเติมจากการโอนเงินดังกล่าวมายังกองทุนรวมเพื่อการเลี้ยงชีพ และการลงทุนในกองทุนรวมเพื่อการเลี้ยงชีพอาจมีต้นทุนที่แตกต่างจากกองทุนรวมทั่วไป (ข) ในกรณีที่การโอนเงินจากกองทุนสํารองเลี้ยงชีพมายังกองทุนรวมเพื่อการเลี้ยงชีพจะมีผลให้การถือหน่วยลงทุนเกินข้อจํากัดการถือหน่วยลงทุนตามที่กําหนดในประกาศคณะกรรมการกํากับตลาดทุนว่าด้วยหลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ บริษัทจัดการกองทุนรวมจะไม่นับคะแนนเสียงส่วนที่เกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมดของกองทุนรวมดังกล่าว ข้อ 109/4 ให้บริษัทจัดการกองทุนรวมดําเนินการดังต่อไปนี้ (1) จัดให้มีระบบงานเพื่อแยกส่วนของผู้ถือหน่วยลงทุนที่รองรับเงินจากกองทุนสํารองเลี้ยงชีพออกจากส่วนของผู้ถือหน่วยลงทุนทั่วไปของกองทุนรวมเพื่อการเลี้ยงชีพ (2) จัดให้มีระบบงานในการจําแนกเงินจากกองทุนสํารองเลี้ยงชีพของผู้ถือหน่วยลงทุนแต่ละรายออกเป็นสองส่วนดังนี้ (ก) เงินสะสม (ข) เงินอื่นที่ไม่ใช่เงินสะสม (3) จัดเก็บข้อมูลของผู้ถือหน่วยลงทุนเกี่ยวกับอายุ และระยะเวลาการเป็นสมาชิกหรือการเป็นผู้ถือหน่วยลงทุนของกองทุนสํารองเลี้ยงชีพหรือกองทุนรวมเพื่อการเลี้ยงชีพ แล้วแต่กรณี เพื่อการนับอายุต่อเนื่อง ข้อ 109/5 ในกรณีที่ผู้ถือหน่วยลงทุนรายใดไม่ประสงค์จะลงทุนในกองทุนรวมเพื่อการเลี้ยงชีพ ไม่ว่าทั้งหมดหรือบางส่วน ให้บริษัทจัดการกองทุนรวมแจ้งข้อมูลเกี่ยวกับการเสียสิทธิประโยชน์ทางภาษีให้แก่ผู้ถือหน่วยลงทุนรายดังกล่าวทราบ ข้อ 109/6 ในกรณีผู้ถือหน่วยลงทุนประสงค์จะโอนเงินจากกองทุนสํารองเลี้ยงชีพบางส่วนไปยังกองทุนรวมอื่น ให้สามารถทําได้โดยโอนเงินสะสมและเงินอื่นที่ไม่ใช่เงินสะสมในอัตราที่เท่ากัน ข้อ 109/7 ในการเปิดเผยข้อมูลมูลค่าทรัพย์สินสุทธิของกองทุนรวมเพื่อการเลี้ยงชีพ ให้บริษัทจัดการกองทุนรวมระบุไว้ด้วยว่า มูลค่าทรัพย์สินสุทธิดังกล่าวได้รวมเงินจากกองทุนสํารองเลี้ยงชีพไว้ด้วย บริษัทจัดการกองทุนรวมต้องไม่นําข้อมูลในส่วนของเงินจากกองทุนสํารองเลี้ยงชีพไปรวมคํานวณเป็นข้อมูลเงินลงทุนและภาพรวมอุตสาหกรรมในธุรกิจกองทุนรวม"ข้อ 2 ประกาศนี้ให้ใช้บังคับตั้งแต่วันที่ 20 พฤศจิกายน พ.ศ. 2558 เป็นต้นไป ประกาศ ณ วันที่ 3 พฤศจิกายน พ.ศ. 2558 (นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์